ไฟแนนซ์ทูเดย์
...ต้องบอกว่าเรื่องการประชุมผลขาดทุนในโครงการรับจำนำข้าวยกสุดท้าย ที่มี สมชัย สัจจพงษ์ ปลัดกระทรวงการคลัง เป็นประธานคณะอนุกรรมการปิดบัญชีนั้น คุมเข้มจริงๆ ขนาดเจ้าหน้าที่อัดเสียงการประชุมไว้ยังถูกสั่งให้ลบทิ้ง เพราะต้องการให้ข้อมูลเป็นความลับ ส่วนเจ้าหน้าที่ผู้ที่ร่วมประชุมในห้องทั้งหมดไม่มีใครกล้าปริปาก บอกปลัดดูดข้อมูลกลับไปหมดแล้ว เหตุที่ต้องลับสุดยอดเพราะเรื่องนี้ต้องรายงานให้นายกฯ รับทราบก่อนเท่านั้น
10 มี.ค. 2559

...ต้องบอกว่าเรื่องการประชุมผลขาดทุนในโครงการรับจำนำข้าวยกสุดท้าย ที่มี สมชัย สัจจพงษ์ ปลัดกระทรวงการคลัง เป็นประธานคณะอนุกรรมการปิดบัญชีนั้น คุมเข้มจริงๆ ขนาดเจ้าหน้าที่อัดเสียงการประชุมไว้ยังถูกสั่งให้ลบทิ้ง เพราะต้องการให้ข้อมูลเป็นความลับ ส่วนเจ้าหน้าที่ผู้ที่ร่วมประชุมในห้องทั้งหมดไม่มีใครกล้าปริปาก บอกปลัดดูดข้อมูลกลับไปหมดแล้ว เหตุที่ต้องลับสุดยอดเพราะเรื่องนี้ต้องรายงานให้นายกฯ รับทราบก่อนเท่านั้น
...หลายคนสงสัย ทำไม ฉัตรชัย ศิริไล รองกรรมการผู้จัดการกลุ่มงานสินเชื่อ ธอส. ยังไม่ได้รับความเห็นชอบจาก ครม. ให้เป็น กรรมการผู้จัดการ ธอส. คนใหม่ เสียที ทั้งๆ ที่บอร์ด ธอส. เห็นชอบเรื่องนี้มาก็เป็นแรมเดือน
...งานนี้ได้ข่าวว่า ไม่ผิดฝาผิดตัวแน่ แต่ที่ดูเหมือนช้า เพราะมีขั้นตอนการอนุมัติจากคลัง แล้วจึงกลับไปเจรจาต่อรองเงินเดือน ถึงกลับมาให้คลังพิจารณาเพื่อเสนอเรื่องเข้า ครม. อีกที คาดว่าภายในเดือนนี้ได้ข้อสรุปแน่นอน แต่ถึงเรื่องจาก ครม. จะมาช้าแต่ไม่กระทบเรื่องงานเพราะ ฉัตรชัย คือคีย์แมนคนทำงานใน ธอส. และคนที่วิ่งเข้าออกประชุมที่คลังอยู่แล้ว